પાટીદાર નેતા હાર્દિક પટેલે આજે અમદાવાદમાં મંજૂરી વિના ભવ્ય રોડ શો યોજ્યો. ઉલ્લેખનીય છે કે હાર્દિક પટેલના આ રોડ શોને તંત્ર તરફથી પરવાનગી આપવામાં ન હતી. આમ છતાં હાર્દિક પટેલે તેના શક્તિ પ્રદર્શન માટે બોપલથી રોડ શોની શરૂઆત કરી. જેમાં મોટી સંખ્યામાં પાટીદારો તેમના સ્કૂટર અને ગાડીઓ તથા પાસના ધ્વજ અને ટોપી પહેરીને જોડાયા. હાર્દિક પટેલે આ અંગે ટ્વીટ કરીને કહ્યું છે કે બપોર સુધીમાં આમાં 1 લાખ જેટલા લોકો જોડાશે તેમ કહ્યું હતું. અને ઉમેર્યું હતું કે અમે અમારા દમ આ રેલી દ્વારા બતાવીશું. નોંધનીય છે કે આ રોડ શો ઘાટલોડિયા અને નારણપુરાથી પણ પસાર થઈને બાપુનગર તરફ આગળ વધી ગયો હતો. નોંધનીય છે કે ઘાટલોડિયા અને નારણપુરા ભાજપનો ગઢ ગણાય છે. ત્યાંથી આ રેલી પસાર થઈ હતી.